|  |  |  |
| --- | --- | --- |
| ***КЫРГЫЗ РЕСПУБЛИКАСЫ***  ***ЖАЛАЛ-АБАД ОБЛАСТЫ***  ***НООКЕН РАЙОНУ***  ***МАСЫ АЙЫЛДЫК КЕҢЕШИ*** | clip_image002 | ***КЫРГЫЗСКАЯ РЕСПУБЛИКА***  ***ЖАЛАЛ-АБАДСКАЯ ОБЛАСТЬ***  ***НООКЕНСКИЙ РАЙОН***  ***МАСЫНСКИЙ АЙЫЛЬНЫЙ КЕНЕШ*** |

Масы айылдык Кеңешинин XXVIII чакырылышынын кезектеги IX сессиясынын

№ 2 – ТОКТОМУ

Масы айылы 14-декабрь 2021-жыл

**Масы айылынын борбордук көчөлөрүндө үй жаныбарларын**

**жана канаттууларды кармоонун эрежелери жөнүндө**

Масы айыл өкмөтүнүн башчысы А.Нарматовдун Масы айылынын борбордук көчөлөрүндөгү үй жаныбарларын жана канаттууларды кармоонун эрежелери жөнүндө оозеки сунушун угуп жана талкуулап, Масы айылдык Кеңешинин ХХVIII чакырылышынын кезектеги IX сессиясы **токтом кылат:**

1.Масы айылынын борбордук көчөлөрүндөгү үй жаныбарларын жана канаттууларды кармоонун эрежелери № 1 тиркемеге ылайык бекитилсин.

2.Токтомдун аткарылышын камсыздоо жагы Масы айыл өкмөтүнүн башчысы А.Нарматовго тапшырылсын.

3.Токтомдун аткарылышын көзөмөлдөөнү Масы айылдык кеңешинин айыл чарба жана социалдык маселелер боюнча боюнча туруктуу комиссиясына тапшырылсын.

Масы айылдык кеңешинин төрагасы М.Култаев

Масы айылдык кенешинин

14-декабрь 2021-жылы

№ 2- токтому менен бекитилген

**Масы айыл аймагында үй жаныбарларын жана**

**канаттууларды кармоонун**

**ЭРЕЖЕЛЕРИ**

**1. Жалпы жоболор**

1.1. Ушул Эрежелер айлана чөйрөнү коргоонун ветеринардык-санитардык маселелерин чечүү боюнча, Масы айыл аймагында эпизоотиялык жана эпидемиологиялык жайлуулукту камсыз кылуу боюнча мамлекеттик, коомдук, чарбалык жана атайын иш-чаралардын комплексин алдын ала карайт.

Эрежелер Масы айыл аймагында бардык юридикалык жана жеке жактар тарабынан аткарылуусуна, алардын ведомстволук таандыгына жана менчигинин формасына карабастан милдеттүү болуп эсептелет.

1.2. Масы айыл аймагында төмөндөгүлөргө уруксат берилет:

- азык берүүчү үй жаныбарларын жана канаттууларды жеке үйлөрдүн

аймагында төмөндөгү санда бөлүп кармоого:

- бир жыл боло элек торпогу менен эки уй же байлап семиртүүгө төрт

бука, эки жылкы;

-  үч айга толо элек төлү менен эки ургаачы чочко же байлап семиртүүгө

алты баш;

- алты айга толо элек төлү менен он кой;

- алты айга толо элек төлү менен беш чоң песец;

-  алты айга толо элек төлү менен он норка, коен, нутрия;

- 50 башка чейинки канаттуулар (тооктор, өрдөктөр, каздар, үндүктөр), 300 башка чейинки эки айга толо элек жөжөлөр.

**2. Масы айыл аймагында мышыктарды жана иттерди кармоо эрежелери**

2. Жаныбарлардын кожоюндары төмөнкүлөргө милдеттүү:

2.1.  Жыл сайын 1-декабрдан тартып милдеттүү түрдө паспорттоштуруу менен иттерди жана мышыктарды каттатууну жана кайра каттатууну жүргүзүүгө;

2.2.  Мышыктарды жана иттерди жашаган жери боюнча санитардык-экологиялык кызматка, ветеринардык дарылоо жайына эмдетүү үчүн кутурмага каршы жылына бир жолу, кара тумоого каршы инструкцияга ылайык жана эхинококкозго каршы милдеттүү түрдө лабораториялык текшерүүдөн өткөрүү менен бир жылда төрт жолу алып барууга;

2.3.  Иттерди сыртка алып чыгууда ветеринардык-санитардык жана санитардык-гигиеналык ченемдерди сактоого;

2.4.  Бардык түрдөгү иттерди тумшук кап менен гана жана кыска жипте атайын бөлүнүп берилген жерлерде сейилдетүүгө;

2.5. Иттерди короолордо качып кетүү жана адамдарды, жаныбарларды тиштеп алуу мүмкүнчүлүгүн жокко чыгара турган катуу байланган чынжырда кармоого;

2.6.  Иттерди жана мышыктарды андан ары кармоого мүмкүн болбогон же алар өлүп калган учурда ветеринарга билдирүү менен жаныбарларды райондук санитардык-экологиялык кызматтарга тапшырууга;

2.7.  Иттин (мышыктын) оорусу, алардын адамдарды жана жаныбарларды тиштеп алгандыгы жөнүндө жашаган жери боюнча ветеринардык дарылоочу жайга токтоосуз билдирүүгө.

2.8. Көп батирлүү үйлөрдүн турак жайларында иттердин кожоюндары тынчтыктын сакталышын камсыз кылышы керек.

2.9. Төмөндөгүлөргө тыюу салынат:

- коомдук тамактануу, соода кылуу, тиричилик тейлөө ишканаларынын имараттарында, сейил бактардын, гүлзарлардын аймагында, базарларда, кум жээктерде, балдар ойноочу аянтчаларда жана башка коомдук пайдалануу жайларында иттерди жана мышыктарды кармоого жана алар менен сейилдөөгө;

 - иттерди жана мышыктарды кирүү жана чыгуу жалпы болгон жатаканаларда, аз бүлөлүү жатаканаларда жана мейманкана тибиндеги батирлерде кармоого;

  -  кошуналарда медициналык каршы көрсөтмөлөрү (аллергия ж.б.) бар болсо, жаныбарларды көп кабаттуу үйлөрдө кармабоого;

- иттерди подъезддерде, тепкичтерде, лифттерде, ошондой эле балдар аянтчаларында, жолчолордо, тротуарларда сейилдетүүгө жана булгоосуна тыюу салынат. Эгерде ит бул жерлерде экскременттерин калтырса, иттин кожоюну аларды тазалашы керек;

- жаныбарларды фонтандарда, суу түтүктөрүндө, бассейндерде жана көлмөлөрдө жуунтууга жана сууга салууга;

-   ветеринардык башкармалык менен макулдашпастан көргөзмөлөрдү, чыгарууларды жана башка демонстрациялык иш-чараларды өткөрүүгө;

 - жаныбарларды ветеринардык күбөлүгү жана каттоо документтери жок сатууга, сатып алууга жана Масы айыл аймагынан тышкары ташып жүрүүгө;

-   жетелеп жүрүүчү кишиси бар иттерди эске албаганда, коомдук унаада, лифттерде иттерди ташууга;

- мас абалындагы адамдардын иттерди сейилдөөгө алып чыгуусуна.

2.10. Масы айыл аймагындагы жеке сектордо төмөндөгүлөргө уруксат берилет:

- 2 айга толо элек төлү менен эки итке;

 - 1,5 айга толо элек төлү менен эки мышыкка.

2.11. Масы айыл аймагындагы көп кабаттуу үйлөрдө төмөндөгүлөргө уруксат берилет:

- 2 айга толо элек төлү менен бир итке;

 - 1,5 айга толо элек төлү менен эки мышыкка.

2.12. Ар бир жаныбар кожоюнунун менчиги болуп эсептелет жана бардык менчиктердей эле мыйзам менен корголот. Жаныбарлар жана канаттуулар тарабынан жарандардын ден-соолугуна келтирилген зыяндын же мүлккө келтирилген залалдын орду мыйзамда белгиленген тартипте толтурулат.

**3. Азык берүүчү жаныбарларды жана канаттууларды кармоо эрежелери**

  3.1.  Жаныбарларды жана канаттууларды кармаган жарандар, ишканалар жана уюмдар менчигинин формасына жана ведомстволук таандыгына карабастан төмөндөгү эрежелерди сактоого милдеттүү:

  -  жаныбарларды жана канаттууларды мектептерге, мектепке чейинки жана дарылоо мекемелерине, коомдук тамактануу, соода кылуу, тиричилик тейлөө ишканаларына 50 метрден жакын эмес, ошондой эле кошуна турак үйдүн терезесине жана эшигине 15 метрден жакын эмес жайгашкан атайын жабдууланган жабык жерлерде кармоого;

-  жаз-жай мезгилине мезгил-мезгили менен дубалдарды актап сырдоону, терезелерди жана эшиктерди торлоону, мал жана канаттуулар кармалган бөлмөлөрдү он күндө бир жолу алдын ала дезинфекциялоого жана дезинсекциялоого, бөлмөлөрдү жууп-тазалоо менен күнүмдүк механикалык тазалоону жүргүзүүгө;

- жумасына бир жолу таштанды чыгаруучу жайга чыгаруу менен кык жана калдыктар үчүн сактоочу жайларды жабдууга;

 - пландалган жана пландалбаган алдын алуу-дарылоо иш-чараларды жүргүзүү үчүн жаныбарларды жана канаттууларды ветеринардык башкармалыкка алып барып турууга.

  3.2. Жаныбарлардын жана канаттуулардын кожоюндарына төмөндөгүлөр тыюу салынат:

- көп кабаттуу үйлөрдө, жалпы пайдалануудагы короолордо, дарылоо (көркөм жана тажрыйба кылынуучу жаныбарларды баккан жана виварий мекемелерди эске албаганда), балдар жана башка мекемелерде, ошондой эле жалпы тамактануу жана соода кылуу ишканалардын аймагында малды жана канаттууларды кармоого;

- жаныбарларды жана канаттууларды көчөлөрдө, гүлзарларда, сейилбактарда, газондордо жана жарандар эс алуучу жайларда жайууга;

-  фонтандарда, суу түтүктөрүндө, бассейндерде, көлмөлөрдө жана башка жалпы пайдалануудагы жерлерде сугарууга жана жуунтууга;

  -   жаныбарларды ветеринардык башкармалыкка билдирбестен алып кирүүгө жана чыгарууга;

- жергиликтүү администрациянын жана ветеринардык башкармалыктын уруксаты жок жеке адамдардын уулуу жана жырткыч жаныбарларды кармоого;

-  мал суюлуучу жерлерден башка жерлерде жана ветеринардык көзөмөл органдарынын уруксатысыз жаныбарларды массалык түрдө союуга;

- Масы айылынын ветеринардык кызматынын уруксатысыз жаныбарлардын жарманкесен, көргөзмөсүн, аукциону, сатып алуу-сатууну өткөрүүгө.

**4. Укуктар жана милдеттер**

**4.1. Юридикалык жана жеке жактар:**

-  жыл сайын ошол жылдын 1-апрелине карата Ноокен районун көзөмөлүнүн Ооруларды алдын алуу борборуна жана Мамлекеттик санитардык-эпидемиологиялык көзөмөлгө азык берүүчү жаныбарлардын (жылкы, уй, чочко, коён), канаттуулардын, иттердин жана мышыктардын ар бир башы жөнүндө маалымат беришет;

**4.2. Санитардык-эпидемиологиялык** **кызмат:**

- ушул Эрежелер менен азык берүүчү жаныбарларды кармоого тыюу салынган аймакты контролдойт;

 - жолбун иттерди жана мышыктарды кармай тургандарга көмөк көрсөтүшөт;

- иттерди каттоодон жана кутурмага каршы эмдөөдөн жашырып жүргөн кожоюндар жана аларды кармоо эрежелерин бузуулар жөнүндө кызматтык иттерди багуучу клубга, аңчылар коомуна, Жергиликтүү ветеринардык башкармалыкка, ички иштер бөлүмдөрүнө билдирет;

-  короо-жайдын аймагында санитардык абалдын сакталышын камсыздайт;

- кармоо жана атуу менен алектенген уюмдарга өзүнүн аймагында үй-жайсыз жолбун иттердин жана мышыктардын жүргөндүгү жөнүндө билдирет;

-  жарандар окуп таанышуусу үчүн ушул Эрежелерди жаныбарларды каттоону, кайра каттоону жана дарылоону жүзөгө ашырган ветеринардык мекемелердин, жолбун иттерди жана мышыктарды кармоо менен алектенген уюмдардын даректерин жана телефондорун көрүнүктүү жерге илет;

**4.3. Жергиликтүү өз алдынча башкаруу органдары:**

 - жергиликтүү ветеринардык инспекторлор өздөрүнүн кызматтык милдеттерин аткаруусуна тоскоолдук кылган адамдарды жоопкерчиликке тартуу боюнча мыйзамда каралган чаралар көрүлүшүн камсыз кылуу менен санитардык экологиялык кызматка, ветеринардык инспекторлорго кызматтык милдеттерин аткаруу учурунда практикалык жардам көрсөтүүгө милдеттүү;

- Масы айыл аймагында ветеринардык-санитардык жана санитардык-гигиеналык ченемдердин сакталышынын талаптарын сактоо менен мал союу үчүн мал союучу пункттарды жана аянтчаларды, ошондой эле иттер үчүн сейилдетүүчү аянтчаларды уюштурат;

  -  жаныбарлардын кожоюндары кармоо эрежелерин бир нече жолу бузса жана тургундардын жамааттык даттануулары болгон учурда жергиликтүү өз алдынча башкаруу органдары (КАБ, Аксакалдар соту, Кыргыз Республикасынын Бузуулар жөнүндө кодекси) тийиштүү чараларды колдонот.

**4.4. Санитардык-экологиялык кызмат:**

- жолбун иттерди, мышыктарды жана алардын өлүктөрүн, ошондой эле ушул Эрежелердин 3.4-пунктунда көрсөтүлгөн шарттар сакталбай кармалган иттерди кармоону, атууну, жеткирүүнү жана жок кылууну камсыз кылышат (жолбун катары түрүнө, таандыгына жана багытына карабастан, көчөлөрдө, базарларда, бакчаларда, гүлзарларда жана башка коомдук жайларда адашып жүргөн иттер, ошондой эле кожоюндарынын батиринин сыртында жүргөн мышыктар эсептелет);

-   ветеринардык башкармалыктын талабы боюнча сутканын каалаган убагында батирлерден жана башка жерлерден кутурма оорусу менен ооруп калган жана шек жараткан иттерди жана мышыктарды алып кетүүнү жүргүзүшөт;

4.4.1. Кармалган тентиген иттер жана мышыктар төмөнкү шарттарды сактоо менен жок кылынышы керек:

  -  адамдарды жана жаныбарларды тиштеп алган иттер, ага он күн ветеринардык байкоо жүргүзгөндөн кийин жок кылынышы мүмкүн;

  -  калган бардык кармалган иттер, жарандардын өз жаныбарын издеп кайрылуу мүмкүнчүлүгү болгондугу үчүн үч күн өткөндөн кийин жок кылынат.

**4.5. Масы айыл өкмөтүнүн ветеринардык сервисинин ветеринардык врачтары төмөнкүлөргө милдеттүү:**

- Кыргыз Республикасынын ветеринария жөнүндө мыйзамын жана тийиштүү укуктук мамилелерди жөнгө салуучу башка ченемдик актыларды сактоого;

- алдын алуу, эпизоотияга каршы, ветеринардык-санитардык жана жаныбарлардын, канаттуулардын жугуштуу ооруларынын пайда болуусун жана жайылтылуусун алдын алууну жана жок кылууну камсыз кылуу боюнча башка иш-чараларды уюштурууга жана өткөрүүгө;

- жаныбарлардын кожоюндары ушул Эрежелердин, жаныбарларды кармоонун, ташуунун, союунун жана сатуунун ветеринардык-санитардык эрежелеринин сакташына көзөмөл жүргүзүүгө, ошондой эле жаныбарларга жана үчүн сатыла турган азыкка ветеринардык күбөлүктөрдү жана маалым каттарды белгиленген тартипте берүүгө;

- адам жана жаныбар үчүн жалпы болуп эсептелген жугуштуу жана мите ылаңдарынын оорулары аныкталган учурда тийиштүү чараларды көрүү үчүн санитардык-эпидемиологиялык станцияга тез арада билдирүүгө;

-   кызматтык күбөлүгүн көрсөткөн учурда кошумча эскертүүсүз сутканын каалаган убагында ветеринардык көзөмөл объектилерин токтоосуз контролго алууга. Юридикалык жана жеке жактарга менчигинин формасына карабай текшерүүдө аныкталган ветеринардык-санитардык эрежелерди бузууларды жоюу жөнүндө аткарууга милдеттүү болгон көрсөтмөлөрдү берүүгө;

-  кызмат адамдарынан жана айрым адамдардан ишканалардын, уюмдардын, мекемелердин чарбалардын, короолордун эпизоотиялык жана ветеринардык-санитардык абалын аныктоо үчүн зарыл болгон маалыматтарды жана документтерди берүүсүн, ошондой эле алардын ветеринардык мыйзамдарда алдын ала каралгандарды аткаруусун талап кылууга;

- кызмат адамдары жана жарандар Эрежелерди, карантиндин шарттарын, башка ветеринардык-санитардык эрежелерди бузган учурда аларга Кыргыз Республикасынын Бузуулар жөнүндө кодексине ылайык айып пул салууга;

- ветеринардык мыйзамдарда алдын ала каралган учурларда жаныбарлардан жасалган азыктарды жана чийки заттарды даярдоого, ташып чыгууга, ошондой эле малды жана канаттууларды союуга, жаныбарларды жана мал чарбачылыгынын азыктарын белгиленбеген жерлерде сатууга тыюу салууга.

**5. Корутунду бөлүгү**

5.1. Ушул Эрежелердин аткарылышына көзөмөл жүргүргүзүүнү жүзөгө ашырган кызмат адамдарына мамлекеттик органдар, кызмат адамдары, коомдук уюмдар жана жарандар тарабынан алардын ишмердигине тоскоолдук жаратуу максатында кандайдыр бир формадагы таасир этүү болсо, Кыргыз Республикасынын мыйзамдарына ылайык жоопкерчиликке тартылат.

5.2. Мамлекеттик органдардын кызмат адамдарынын укукка каршы аракеттерине даттануу Кыргыз Республикасынын мыйзамдарына ылайык жүргүзүлөт.